«Ջինիշյան» հիշատակի հիմնադրամը ՀՀ Շիրակի մարզում (**ներառյալ** **Գյումրի քաղաքը**)` բնակվող 18-35 տարեկան պոտենցիալ, սկսնակ և գործող ձեռներեցներին ընձեռում է բիզնես սկսելու կամ զարգացնելու բացառիկ հնարավորություն: Հիմնադրամը նպատակ ունի նպաստելու ձեռնարկատիրական գործունեության զարգացմանը երիտասարդների շրջանում և նոր աշխատատեղերի ստեղծմանը վերոհիշյալ մարզերում` մեծապես խրախուսելով կանանց և աղջիկների մասնակցությունը:

Ծրագիրն ուղղված է բոլոր այն երիտասարդներին, որոնք ունեն.

* **ցանկություն սկսելու իրենց սեփական բիզնեսը**,
* **նոր սկսած բիզնես (մինչև 1 տարի գործունեությամբ) և պայքարում են այն կայացնելու համար,**
* **գործող բիզնես (մինչև 4 տարի գործունեությամբ) և ցանկանում են այն առավել ընդլայնել և զարգացնել:**

Անդամակցելով Երիտասարդ ձեռներեցների միջազգային ցանցին (YBI), որը գտնվում է Միացյալ Թագավորությունում և գործում է աշխարհի 47 երկրում` «Ջինիշյան» հիշատակի հիմնադրամը սույն ծրագրի շրջանակում մշակել է նոր մոտեցումներ և մեխանիզմներ՝ երիտասարդ ձեռներեցներին երկարատև համապարփակ աջակցություն ապահովելու նպատակով: Հետևաբար, հաշվի առնելով նոր մոտեցումները, սույն ծրագիրը բաղկացած է լինելու հետևյալ փուլերից`

**ՓՈՒԼ 1.**  Ընտրության առաջին փուլի արդյունքում գրեթե բոլոր դիմորդները մասնակցում են **բիզնես գաղափարների մշակման և զարգացման դասընթացին**:

**ՓՈՒԼ 2.** Ընտրության երկրորդ փուլի արդյունքում ընտրյալները մասնակցում են **բիզնեսի պլանավորման և կառավարման թեմայով վերապատրաստման գործնական դասընթացին:**

**ՓՈՒԼ 3.** Դասընթացի մասնակիցները **մշակում և ներկայացնում են իրենց բիզնես ծրագրերը:**

**ՓՈՒԼ 4.** Բարձր գնահատված իրատեսական և նորարական գաղափարներով բիզնես ծրագրերը ստանում են **արտոնյալ վարկեր**:

**ՓՈՒԼ 5.** Վարկ ստացած երիտասարդ ձեռներեցներին տրամադրվում է **շարունակական (մինչև 5 տարի) տեխնիկական աջակցություն,** որն ուղղորդվում է փորձառու ձեռներեցների, բիզնես խորհրդատուների, նեղ փորձագետների և այլ մասնագետների աջակցությամբ:

Դիմումի ձևը և մանրամասն տեղեկություններ ստանալու համար խնդրում ենք այցելել «Ջինիշյան» հիշատակի հիմնադրամի /ՋՀՀ/ վեբ կայքը [**www.jinishian.org**](http://www.jinishian.org) կամ զանգահարել Վորլդ Վիժն տարածքային զարգացման ծրագրի գրասենյակ կամ ՋՀՀ մարզային գրասենյակներ.

* Մարզ Շիրակ, կոնտակտային անձ`Արշակ Տերյան /Վորլդ Վիժն/, հեռ. 095 005 841, [**arshak\_teryan@wvi.org**](mailto:arshak_teryan@wvi.org)
* Մարզ Շիրակ, կոնտակտային անձ՝ Հասմիկ Հակոբյան /ՋՀՀ/, 099 790187, [**hasmik.hakobyann@gmail.com**](mailto:hasmik.hakobyann@gmail.com)
* Մարզ Շիրակ, կոնտակտային անձ՝ Մելինե Շահնազարյան /ՋՀՀ/, 077 298456, [**shahnazaryan.meline@gmail.com**](mailto:shahnazaryan.meline@gmail.com)

Լրացված դիմումներն ուղարկել վերոնշյալ էլեկտրոնային հասցեներից մեկով՝ կախված Ձեր բնակության վայրից:

Դիմումի ներկայացման վերջնաժամկետն է **սույն թվականի հունիսի 25-ը:**